जीण महोत्सव का आज दूसरा दिन मंगल पाठ व महाप्रसाद वितरण होगा
रायपुर। दो दिवसीय जीण महोत्सव- 2015 का आयोजन शनिवार से किया गया है। महोत्सव के पहले दिन सुबह 9 बजे भव्य शोभायात्रा निकाली गई, जो श्री अंबादेवी मंदिर सत्तीबाजार से सदर, कोतवाली चौक, जयस्तंभ चौक, शारदा चौक, गुरुनानक चौक, रामसागर पारा, अग्रसेन चौक होते हुए महोत्सव स्थल श्रीरामनाथ भवन, समता कॉलोनी पहुंची। कार्यक्रम में बालकिशन शर्मा, प्रवेश शर्मा, कमल अग्रवाल, लता सिंह व अभिषेक शर्मा ने अमृतगंगा भजन कार्यक्रम पेश किया। महोत्सव के दूसरे दिन रविवार को सुबह 10 बजे श्री जीण माता का मंगल पाठ व महाप्रसाद वितरण किया जाएगा। सुमीत अग्रवाल, किशन अग्रवाल ने बताया कि कार्यक्रम में कई राज्यों से श्रद्धालु शामिल हुए हैं, जिनके लिए खाने व ठहरने का इंतजाम किया गया है।
hin_Deva hin_Deva